  

        Nr. 22389/4.12.2023


RAPORT DE SPECIALITATE,


Subsemnatul Iamandi Ion, şef serviciu administraţie, registrul agricol, relaţii cu publicul, arhivă, secretariat şi protocol având vedere : 
- adresa înregistrată sub nr. 22227/28.11.20323 din partea Secretarului general al oraşului Boldeşti-Scăeni prin care se solicită întocmirea unui raport de specialitate referitor la Proiectul de hotărâre privind rezilierea contractului de asistență juridică și reprezentare încheiat între UAT Boldești-Scăeni, Consiliul Local al orașului Boldești-Scăeni și Năstase și Asociații SPARL;
- Proiectul de hotărâre privind rezilierea contractului de asistență juridică și reprezentare încheiat între UAT Boldești-Scăeni, Consiliul Local al orașului Boldești-Scăeni și Năstase și Asociații SPARL;
- Hotărârea Consiliului Local nr. 29/28.02.2022 privind aprobarea achiziţionării de servicii juridice de consultanţă asistenţă şi reprezentare;
- Contractul de prestări servicii juridice de consultanţă, de asistenţă şi reprezentare, nr. 2340/1.03.2022,
- atribuţiile stabilite prin Fişa postului potrivit cărora asigur buna desfăşurare a activităţii în relaţia cu instanţele de judecată, prin intermediul avocatului prestator de servicii juridice care are încheiat contract de prestări servicii, 
Am analizat proiectul de hotărâre sus amintit şi materialele aferente acestuia şi am constatat următoarele:
-	Potrivit dispoziţiilor art.109 din OUG nr. 57/2019 privind Codul administrativ, reprezentarea în justiţie a unităţilor administrativ-teritoriale se asigură de către primar, iar primarul stă în judecată în calitate de reprezentant legal al unităţii administrativ-teritoriale, pentru apărarea drepturilor şi intereselor legitime ale acesteia, şi nu în nume personal;
1. Contractul de prestări servici juridice a fost încheiat de primarul oraşului, în numele oraşului Boldeşti-Scăeni, şi  SPARL Năstase și Asociații pentru o perioadă de 3 ani, până la data de 1.03.2025, fiind împuternicit prin Hotărârea Consiliului Local nr. 29/28.02.2022;
1. În prezent,  pe rolul instanţelor de judecată se află un număr de 23   dosare, în diferite stadii procesuale, unele având termene în luna decembrie anul curent (dosar nr. 8092/281/2019; 4600/105/2023; 4722/105/2015) şi în luna ianuarie a anului următor (dosar nr. 26424/281/2018; 3658/281/2019; 20221/281/2019; 1216/114/2023; 4189/105/2023; 2960/281/2023) termene la care în cazul rezilierii 
contractului, primarul, oraşul, consiliul local şi comisia de fond funciar nu vor fi reprezentate de apărător.
1. Rezilierea contractului, ca sancţiune, este prevăzută la art. 10.2 din contract pentru nerespectarea în mod culpabil a oricărei obligaţii contractuale. Această clauză obligă achizitorul să dovedească neîndeplinirea obligaţiilor contractuale de către prestator;
1. [bookmark: _GoBack]De asemenea, rezilierea unilaterală a contractului de către achizitor se poate face  doar cu plata prestaţiilor pentru toată perioada contractuală. Pentru perioada rămasă până la sfârşitul contractului de  15 luni de zile ( 4.12.2023-1.03.2025) oraşul, în calitate de  achizitor,  va trebui să achite daune interese presatorului de servicii juridice.

Faţă de cele mai sus constatate consider că rezilierea contractului de prestări servici juridice de consultanţă, de asistenţă şi reprezentare, în momentul actual, va avea consecinţe de natură juridică (primarul, oraşul, consiliul local şi comisia de fond funciar nu vor fi reprezentate de apărător în în instanţă) şi de natură economică (plata daunelor interese potrivit clauzei contractuale sus amintită şi eventualele cheltuieli rezultate din litigiile aflate pe rolul instanţelor şi posibil pierdute din cauza lipsei de reprezentare).







ÎNTOCMIT,
Șef serviciu,
 Iamandi Ion






